หุ้นปิดบวก 8.68 จุดเก็งกำไรดอกเบี้ยลด
ตลาดหุ้นวันที่ 26 เม.ย. ดัชนีปิดที่ระดับ 1,582.93 จุด เพิ่มขึ้น 8.68 จุด หรือ 0.55% มูลค่าการซื้อขาย 54,546.90 ล้านบาท
26 เม.ย. 2556

ตลาดหุ้นวันที่ 26 เม.ย. ดัชนีปิดที่ระดับ 1,582.93 จุด เพิ่มขึ้น 8.68 จุด หรือ 0.55% มูลค่าการซื้อขาย 54,546.90  ล้านบาท 
นายกวี ชูกิจเกษม รองกรรมการผู้จัดการ ฝ่ายวิเคราะห์หลักทรัพย์ บริษัทหลักทรัพย์ กสิกรไทย กล่าวว่า ตลาดหุ้นปรับตัวอยู่ในแดนบวกตลอดทั้งวัน จนดัชนีทะลุแนวต้าน 1,562 และ 1569 จุดขึ้นมาได้ตามลำดับ จากปัจจัยบวกสหรัฐรายงานตัวเลขของผู้ขอรับสวัสดิการว่างงานที่ปรับตัวลดลง ประกอบกับค่าเงินบาทที่แข็งค่า ทำให้ตลาดคาดการณ์ว่าธนาคารแห่งประเทศไทยอาจลดดอกเบี้ยลงหลังถูกกดดันหนัก จึงมีแรงเก็งกำไรหุ้นกลุ่มอสังหาริมทรัพย์แน่น
สำหรับแนวโน้มตลาดหุ้นยังมีทิศทางที่ดี เนื่องจากยังมีปัจจัยบวกสนับสนุน โดยสัปดาห์หน้าคาดการณ์ธนาคารกลางยุโรปอาจลดดอกเบี้ยเพื่อกระตุ้นเศรษฐกิจ ประกอบการการรายงานผลประกอบการไตรมาสแรก ซึ่งยังดึงนักลงทุนเข้ามาเก็งกำไร โดยมองแนวต้านอยู่ที่ 1,584 จุดและ 1,600 จุด ตามลำดับ ส่วนแนวรับอยู่ที่ 1,562 จุด
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่ 
CPALL  มูลค่าการซื้อขาย  8,207.26 ล้านบาท ปิดที่ 43.75 บาท  +2.75  บาท หรือ 6.71%
BLAND     มูลค่าการซื้อขาย 1,613.15 ล้านบาท ปิดที่  2 บาท  +0.04  บาท หรือ  2.04%
CPF          มูลค่าการซื้อขาย 1,578.81 ล้านบาท  ปิดที่  31.25 บาท +1.25 บาท หรือ 4.17%
MAKRO    มูลค่าการซื้อขาย 1,556.37 ล้านบาท ปิดที่  750 บาท ไม่เปลี่ยนแปลง
JAS         มูลค่าการซื้อขาย 1,513.55 ล้านบาท ปิดที่ 8 บาท  -0.20  บาท หรือ -2.44%